เมื่อวันที่ 24 พฤษภาคม มีอะไรกับแฟนแล้วเผลอไม่ได้ใส่ถุงยาง แต่แฟนหลั่งข้างนอก ปกติประจำเดือนจะมาช่วงประมาณวันที่ 26-30 พอวันที่ 25 พฤษภาคม ทานยาคุมฉุกเฉินไป จะมีโอกาสท้องมั้ยคะ และประจำเดือนจะมาอีกทีช่วงไหนคะ
สวัสดีค่ะ หากไม่ได้ใส่ถุงยางอนามัย และใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะ อย่างไรก็ตาม หากมีเพศสัมพันธ์ในวันที่ 24 พ.ค. และคาดว่าประจำเดือนจะมาช่วงวันที่ 26-30 พ.ค. ก็เท่ากับว่ามีเพศสัมพันธ์ในระยะปลอดภัย โอกาสในการตั้งครรภ์ถือว่ามีน้อยมากอยู่แล้วค่ะและเนื่องจากได้ทานยาคุมฉุกเฉินไปในช่วงใกล้วันที่ประจำเดือนจะมา ดังนั้น ยาคุมฉุกเฉินก็อาจมีผลทำให้ประจำเดือนเลื่อนออกไปได้ค่ะ แต่จะเลื่อนไปกี่วัน ไม่สามารถบอกได้ ดังนั้น ก็ควรรอประจำเดือนต่อไปก่อนค่ะ แต่หากไม่มาภายใน 2 สัปดาห์ นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ